Legend of Aiikelcnuiaikn. 39 



Ma keia haule ana i loko o ke kai, pan ae la kona manao hana ino ia Aukelenuiaiku, 

 hoi mai la ua kaikuaana huliu la, a hoomalimali ia Aukelenuiaiku. I aku la ia ia 

 Aukelenuiaiku: "Pau ka hakaka, ka huhu, e noho aloha, he hakaka a hoahanau, he 

 kaikuaana, he kaikaina." Kono mai la iia kaikuaana la ia Aukelenuiaiku, e hoi i ka 

 hale; ae aku la ia, e manao ana he oiaio. A komo laua i loko o ka hale, ia wa, i wehe 

 ai ua kaikuaana ala i ke pani o ka waha o ka lua o Kamooinanea. Lalau mai la ua 

 kaikuaana la ia Aukelenuiaiku, a kiola aku la i lalo o ka lua, malaila lakou i manao 

 ai e make o Aukelenuiaiku. 



MOKUNA II. 



Ka Haule ana o Aukelenuiaiku i loko o ka lua o Kamooinanea, 

 A ME ka loaa ana o ka Pono ia ia Malaila. 



Maanei e ike ai kakou i ka poino o Aukelenuiaiku, a me kona pakele ana i ka 

 make a kona kaikuaana kuhu, aloha ole. A haule o Aukelenuiaiku i loko o ka lua, 

 kahea iho ua kaikuaana huhu la, penei : "E, Kamooinanea e, eia mai ko ai la, ai ia 

 mai." Ia ia e kahea ana, holo mai la kekahi kaikuaana o Aukelenuiaiku (he kaikua- 

 ana aloha ia ia), kahea iho la ma ka waha o ka lua: "E, Kamooinanea e! mai ai mai 

 oe, o ko moopuna mai na o Aukelenuiaiku e lele aku la." Ma keia haule ana o 

 Aukelenuiaiku, ua olioli loa kona poe kaikuaana huhu ia ia, no kona make ana, e 

 manao ana lako ua make io no o Aukelenuiaiku. Ma keia haule ana o Aukelenuiaiku, 

 manao lakou, ua lilo kona kapu i mea ole, a ua nele ka olelo hooilina a ko lakou 

 makuakane maluna ona, a ua lilo i mea ole loa. 



A haule o Aukelenuiaiku i lalo o ka lua, aia hoi, elua kanaka e noho ana. 

 Mamua o ko Aukelenuiaiku haule ana, ko laua haule ana i lalo o ka lua. Na ua poe 

 kaikuaana la no o Aukelenuiaiku i kiola. Ike mai la ua man kanaka ala ia Aukele- 

 nuiaiku, minamina iho la laua, no ka maikai o na helehelena o Aukelenuiaiku, ke 

 nana aku, no ka maikai a me ke kina ole o kona ano i mua o laua. Ia laua e kamailio 

 ana, lohe aku la o Aukelenuiaiku, ninau aku la ia: "Heaha ka olua e kamailio nei?" 

 I mai laua: "E minamina ana maua ia oe." A lohe o Aukelenuiaiku, uinau al<u la ia: 

 "I ke aha hoi?" Wahi a ua mau kanaka nei: "I ka make i ka moo, ia Kamooinanea." 

 I aku o Aukelenuiaiku: "Ahea puka mai ka moo?" I mai ua mau kanaka nei: "Aia a 

 pii mai ke kai, a emi aku, pii hou mai a enii aku, alalia, hoea hou mai ke kai, alalia, 

 pii pu mai me ka moo, o ka make ka hoi ia o kakou." 



A pau ka olelo ana a laua ia Aukelenuiaiku, mahope o laila, pii mai la ua 

 moo nei o Kamooinanea, a kahea mai la: "E, Aukelenuiaiku e! homai oe i kekahi 



